# Blood Sweat & Tears (שיר של BTS)

"Blood Sweat & Tears"| עטיפת הגרסה היפנית של הסינגל |
| עטיפת הגרסה היפנית של הסינגל |
|
סינגל בביצוע BTS |
|
מתוך האלבום *Wings* |
|
יצא לאור |
9 באוקטובר 2016  |
|
פורמט |
הורדת מוזיקה  |
|
סוגה |
דאנס-פופ  |
|
חברת תקליטים |
ביג היט אנטרטיינמנט  |
|
כתיבה |
באנג סי-יוק  |
|

כרונולוגיית סינגלים של BTS| "Fire" (2016) | "**Blood Sweat & Tears**" (2016) | "Spring Day" (2017) |

 |
|   |

"**Blood Sweat & Tears**" (בקוריאנית: **피 땀 눈물**, ביפנית: **血、汗、涙**, בעברית: "**דם יזע ודמעות**") הוא סינגל של להקת הבנים הדרום-קוריאנית BTS. הגרסה הקוריאנית של השיר פורסמה ב-10 באוקטובר 2016, כסינגל המוביל מתוך אלבום האולפן השני של הלהקה, *Wings*. הגרסה היפנית פורסמה ב-10 במאי 2017, כאלבום סינגל שכלל את הגרסאות היפניות של השירים "Spring Day" ו-"Not Today" כשירי צד ב'.

## הפקה

"Blood Sweat & Tears" נכתב על ידי באנג סי-היוק, קים דו-הון, פידוג וחברי BTS‏ RM, שוגה וג'יי-הופ. השיר תואר כהכלאה של מוזיקת האוס, מוזיקת טראפ ומומבהטון, והושווה לסגנון המוזיקלי של ג'סטין ביבר ושל מייג'ור לייזר.

מבחינה לירית, השיר עוסק בהתמודדות עם פיתויים. ”ככל שקשה יותר לעמוד בפיתוי, כך חושבים על זה ומהססים יותר. חוסר הוודאות הזה הוא חלק מתהליך הגדילה. 'Blood Sweat & Tears' הוא שיר שמראה איך אדם חושב, בוחר וגדל,” הסביר מנהיג הלהקה RM. שוגה הוסיף כי ”השיר משדר נחישות אופטימית להשתמש בכנפיים שלנו כדי להגיע רחוק, גם אם אנחנו נתקלים בפיתויים בחיים.”

## וידאו קליפים

הציור "נפילת המלאכים המורדים" מאת פיטר ברויגל, שמופיע בשתי הגרסאות של הקליפ
הווידאו קליפ של הגרסה הקוריאנית של השיר פורסם בערוץ היוטיוב של ביג היט אנטרטיינמנט ב-10 באוקטובר 2016. הקליפ, שעוצב בהשראת סגנון הבארוק וספרות הדקדנס, מציג את שבעת חברי הלהקה מסיירים במוזיאון ורוקדים, ומכיל התייחסויות למיתולוגיה ולתרבות הקלאסית. בקליפ מוצגים הציורים "הקינה על איקרוס" מאת הרברט ג'יימס דרייפר , ו"נוף עם נפילת איקרוס" ו"נפילת המלאכים המורדים" של פיטר ברויגל האב, וכן ציטוט מתוך "כה אמר זרתוסטרא" מאת פרידריך ניטשה. הקליפ כלל גם קטע שבו RM מצטט קטע מתוך רומן החניכה "דמיאן" מאת הרמן הסה. קטע זה לא נכלל בגרסת האולפן של השיר. הקליפ צבר למעלה מ-6 מיליון צפיות ביוטיוב ב-24 השעות הראשונות לפרסומו והפך לקליפ הקיי-פופ הנצפה ביותר בארצות הברית באוקטובר 2016.

וידאו קליפ לגרסה היפנית של השיר הועלה לערוץ היוטיוב של Universal Japan ב-9 במאי 2017. הקליפ התרחש באותו היקום הקולנועי של הקליפים "I Need U" ו-"Run", ואופיין באווירה קודרת וסגנון פסיכדלי.

## ביקורת

"Blood Sweat & Tears" דורג במקום הראשון ברשימת "50 השירים הטובים ביותר של BTS", במקום החמישי ברשימת "20 שירי הקיי-פופ הטובים ביותר של 2016", במקום השביעי ברשימת "100 שירי הקיי-פופ המובילים של העשור השני של המאה ה-21" ובמקום ה-16 ברשימת "100 שירי להקות הבנים הגדולים בכל הזמנים" של בילבורד. ‏ GQ מיקמו את השיר ברשימת שירי הקיי-פופ המובילים של העשור השני של המאה ה-21, ובחרו בו כגולת הכותרת של 2016.

## הופעות חיות

חברי BTS ג'ונגקוק, V ו-RM מבצעים את "Blood Sweat & Tears" בטקס פרסי המוזיקה של מלון.
BTS הופיעו עם השיר לראשונה בתוכנית המוזיקה הדרום-קוריאנית אם קאונטדאון של Mnet  ב-13 באוקטובר 2016. בשלושת הימים הבאים ביצעה הלהקה את השיר גם ב-Show! Music Core , ‏Inkigayo  ו-Music Bank.

ב-19 בנובמבר 2016 ביצעה הלהקה את "Blood Sweat & Tears", יחד עם "Fire", בטקס פרסי המוזיקה של מלון . ב-2 בדצמבר, הלהקה ביצעה את השיר בשידור חי בטקס פרסי המוזיקה האסייאתית של Mnet לשנת 2016.

הגרסה היפנית של "Blood Sweat & Tears" נכללה ברשימת השירים של הלהקה לסיבוב ההופעות The Wings Tour  בשנת 2017.

## פרסים ומועמדויות

| שנה | פרס | קטגוריה | תוצאה | הערות |
| --- | --- | --- | --- | --- |
| 2016 | פרסי המוזיקה של Gaon | ביצוע הריקוד הטוב ביותר - להקת בנים | **זכייה** |  |
| שיר השנה | **מועמדות** |  |
| 2017 | פרסי המוזיקה של Gaon | שיר השנה - אוקטובר | **מועמדות** |  |
| פרסי המוזיקה השנתיים של Soompi | שיר השנה | **זכייה** |  |

## מיקומי שיא

| הצגה
‏‏‏  מצעדים ודירוגים (2016–2017) |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד שירי העולם הדיגיטליים | 1 |
|  הממלכה המאוחדת | מצעד הסינגלים הבריטי | 47 |
|  הפיליפינים | בילבורד הפיליפינים | 82 |
|  יפן | יפן הוט 100 | 18 |
|  ניו זילנד | המצעד הניו זילנדי הרשמי | 7 |
|  צרפת | SNEP | 168 |
|  קוריאה הדרומית | סירקל צ'ארט | 1 |
|  קנדה | קנדה הוט 100 | 86 |

| הצגה
‏‏‏  מצעדים ודירוגים (אוקטובר 2016) |
| --- |
| מדינה | מצעד | מיקום שיא |
|  קוריאה הדרומית | סירקל צ'ארט | 6 |

| הצגה
‏‏‏  מצעדי סוף שנה (2016) |
| --- |
| מדינה | מצעד | מיקום שיא |
|  קוריאה הדרומית | סירקל צ'ארט | 91 |

| הצגה
‏‏‏  מצעדי סוף שנה (2017) |
| --- |
| מדינה | מצעד | מיקום שיא |
|  יפן | יפן הוט 100 | 27 |
|  קוריאה הדרומית | סירקל צ'ארט | 73 |

## נתוני מכירות

| מקום | תארים | מכירות |
| --- | --- | --- |
| יפן (RIAJ) | פלטינה | 310,276 |
| הממלכה המאוחדת (BPI) | כסף | 200,000  |
| סטרימינג |
| יפן (RIAJ) | זהב | 30,000,000 † |
| יפן (RIAJ) ‏血、汗、涙 (גרסה יפנית) | כסף | 30,000,000 † |
|  מכירות + הזרמת מדיה בלבד † הזרמת מדיה בלבד |

## קישורים חיצוניים

* מידע על היצירה "Blood Sweat & Tears" באתר מיוזיק בריינז
* מידע על הסינגל "Blood Sweat & Tears" באתר מיוזיק בריינז
* מידע על השיר "Blood Sweat & Tears" באתר AllMusic
* מידע על היצירה "Blood Sweat & Tears" באתר Discogs
* מילות השיר "Blood Sweat & Tears" באתר Genius
* סרטון השיר "Blood Sweat & Tears" באתר יוטיוב

## הערות שוליים